Държавен вестник, бр. 47, 2006 г., стр. 65

Б Р О Й  47
Д Ъ Р Ж А В Е Н   В Е С Т Н И К
С Т Р .  65
8. Считано от ...................... г. окончателно се прекратява производството на захар/изоглюкоза в предпри-
ятието за производство на захар/изоглюкоза ..................................................
Дата: ..........................................................................
Печат:
Място: гр.(с.) ............................................................
Подпис: .....................................................................
Имена: .......................................................................
Длъжност: .................................................................
Приложение № 4
към чл. 20, ал. 3, т. 2
Метод за определяне рандемана на сурова захар от захарно цвекло
Рандеманът на сурова захар от захарно цвекло се определя, като от поляриметричното отчитане на
суровата захар се изважда:
а) съдържанието на пепел в проценти, умножено по 4;
б) съдържанието на инвертна захар в проценти, умножено по 2;
в) числото 1.
35412
НАРЕДБА № 64
от 16 май 2006 г.
за условията и реда на подаване на информа-
ция по фармакологична бдителност
Раздел I
Общи положения
Чл. 1. С тази наредба се определят условия-
та, редът и честотата на подаване на информа-
ция относно наблюдаваните неблагоприятни
реакции при животни и/или хора, възникнали
при употребата на ветеринарномедицинските
продукти (ВМП).
Чл. 2. (1) Притежателят на лиценз за упот-
реба на ВМП е длъжен да организира и под-
държа система за проследяване и оценка на
всички съобщения за предполагаеми неблаго-
приятни реакции, възникнали при обичайна
употреба на ВМП, регистрирани на територи-
ята на Общността съгласно раздел VII “Систе-
ма за фармакологична бдителност” от глава
единадесета на Закона за ветеринарномедицин-
ската дейност (ЗВД).
(2) Информацията по ал. 1 е в съответствие с
данните за продадени и отпуснати с рецепта ВМП.
Чл. 3. Информацията относно наблюдава-
ните предполагаеми сериозни или неочаквани
неблагоприятни реакции при хора се подава от
ветеринарни лекари и други специалисти в об-
ластта на здравеопазването.
Чл. 4. Информацията относно наблюдава-
ните предполагаеми неблагоприятни реакции
при животни, възникнали при употреба на ВМП,
приложени съгласно указанията за употреба,
се подава от притежателя на лиценз за употре-
ба на ВМП, от производители на ВМП, от про-
изводители на медикаментозни фуражи, от тър-
говци на ВМП, от ветеринарни лекари и от соб-
ственици на животни.
Чл. 5. (1) Притежателят на лиценз за употре-
ба на ВМП (издаден по национална или друга
процедура в Европейския съюз) уведомява На-
ционалната ветеринарномедицинска служба
(НВМС) за всички съобщения за предполагае-
ми неблагоприятни реакции, получени от вете-
ринарни лекари, други специалисти в областта
на здравеопазването и собственици на животни.
(2) Притежателят на лиценз за употреба на
ВМП уведомява НВМС за всички предполага-
еми неблагоприятни реакции, включително и в
случаите, когато не е съгласен с преценката на
първоизточника за възможна връзка между
ВМП и неблагоприятната реакция.
Чл. 6. Притежателят на лиценз за употреба
на ВМП уведомява НВМС за всички съобще-
ния за липса на очаквана ефикасност от прило-
жението му.
Чл. 7. Собствениците на животни, преди да
изпратят съобщение за неблагоприятни реак-
ции, са длъжни да се консултират с ветерина-
рен лекар.
Чл. 8. Съобщенията за предполагаеми небла-
гоприятни реакции, възникнали при употреба на
ВМП, несъобразена с условията, при които е из-
даден лицензът за употреба  (например употреба
на ВМП при животни, за които не е предназна-
чен, неспазени показания за употреба и дози,
различни от описаните в кратката характеристи-
ка на продукта), се описват от квалифицираното
лице на притежателя на лиценза за употреба на
ВМП и изпращат до Института за контрол на
ветеринарномедицински продукти (ИКВП).
Чл. 9. (1) Когато се предполага, че готов
медикаментозен фураж, в който е бил вложен
премикс, е причина за неблагоприятна реакция
при животни или хора, премиксът и медика-
ментозният фураж се изследват.
(2) В случаите по ал. 1 на изследване подле-
жат: съставът на готовия медикаментозен фу-
раж, активните субстанции, процесът на обра-
ботка и, при възможност, установяване точно
приложената доза на отделните животни.
(3) Съобщението за случаите по ал. 1 се из-
праща незабавно до НВМС.
Чл. 10. (1) Националната ветеринарноме-
дицинска служба се уведомява, когато в ре-
зултат от извършен анализ за остатъчни ко-
личества от ВМП е установено превишаване